CELEX: 62021CN0628
Language: fi
Date: 2021-10-11 00:00:00
Title: Asia C-628/21: Ennakkoratkaisupyyntö, jonka Sąd Okręgowy w Warszawie (Varsovan alueellinen tuomioistuin, Puola) on esittänyt 11.10.2021 – TB

28.2.2022   
            
            
               FI
            
            
               Euroopan unionin virallinen lehti
            
            
               C 95/9
            
         
      Ennakkoratkaisupyyntö, jonka Sąd Okręgowy w Warszawie (Varsovan alueellinen tuomioistuin, Puola) on esittänyt 11.10.2021 – TB
      (Asia C-628/21)
      (2022/C 95/13)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Sąd Okręgowy w Warszawie (Varsovan alueellinen tuomioistuin, Puola)
      
         Pääasian asianosaiset
      
      
         Hakija: TB
      
         Muut osapuolet: Castorama Polska Sp. z o.o. ja ”Knor” Sp. z o.o.
      
         Ennakkoratkaisukysymykset
      
      
                  1)
               
               
                  Onko teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY (1) 8 artiklan 1 kohtaa, luettuna yhdessä sen 4 artiklan 1 kohdan kanssa, tulkittava siten, että sen kattamia teollis- ja tekijänoikeuksien suojaamistoimenpiteitä voidaan käyttää ainoastaan silloin, kun tässä tai muussa menettelyssä vahvistetaan, että oikeudenhaltijalle kuuluu teollis- tai tekijänoikeus?
                  – jos vastaus ensimmäiseen kysymykseen on kielteinen
               
            
                  2)
               
               
                  Onko teollis- ja tekijänoikeuksien noudattamisen varmistamisesta 29.4.2004 annetun Euroopan parlamentin ja neuvoston direktiivin 2004/48/EY 8 artiklan 1 kohtaa, luettuna yhdessä sen 4 artiklan 1 kohdan kanssa, tulkittava siten, että on riittävää osoittaa todennäköiseksi, että kyseinen toimenpide koskee olemassa olevaa teollis- tai tekijänoikeutta, eikä tätä ole näytettävä toteen erityisesti silloin, kun pyydetään tavaroiden tai palvelujen alkuperää ja jakeluverkkoa koskevien tietojen antamista ennen teollis- ja tekijänoikeuden loukkaamista koskevan vahingonkorvausvaatimuksen esittämistä?
               
            
         (1)  EUVL 2004, L 157, s. 45.